[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 12.12.2007

COM(2007) 802 окончателен

2007/0281 (CNS)

Предложение за

РЕГЛАМЕНТ НА СЪВЕТА

за изменение на Регламент (EO) № 1234/2007 за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) по отношение на националните квоти за мляко

( (представено от Комисията)

ОБЯСНИТЕЛЕН МЕМОРАНДУМ

През юни 2003 г. Съветът постигна съгласие за някои промени, които да бъдат предприети в политиката на ЕС за млечните продукти като част от реформата на ОСП от 2003 г. Тази реформа потвърди промените, които бяха договорени по Програма 2000 и трябваше да бъдат приложени в рамките на няколко години.

Първоначалното предложение на Комисията за реформата от 2003 г. включваше увеличаване на квотите с 2 %, в допълнение към вече договорените в Програма 2000 увеличения. В компромиса от юни 2003 г. обаче, Съветът обяви, че „ към този момент няма да взема решение за допълнително увеличаване на квотите за 2007 и 2008 г. След пълното прилагане на реформата Комисията ще представи доклад за пазарните перспективи, въз основа на който ще бъде взето решение. “

Като се вземат предвид динамичните промени на пазарите на мляко и млечни продукти тази година, както и че единствената част от реформата от 2003 г., която остава да бъде приложена, е увеличаването на квотата с 0,5 % в 11 държави-членки на 1 април 2008 г., се счита за целесъобразно изисканият от Съвета анализ на пазара да бъде предоставен към същия момент. Докладът за пазарните перспективи в сектора на млякото и млечните продукти, който придружава настоящото предложение, включва този анализ. Действително, докладът третира въпроса дали пазарът предлага достатъчно възможности за допълнителни количества мляко за доставяне, без това да доведе до увеличаване на държавното подпомагане в краткосрочен и/или средносрочен план, ако националните квоти бъдат увеличени за всички 27 държави-членки.

Докладът стига до заключението, че пазарните перспективи както в ЕС, така и в световен мащаб, са положителни и анализът, извършен относно увеличаване на продукцията на мляко в ЕС с 2 %, показва, че пазарът бързо предлага възможности за усвояване на тези допълнителни количества.

Комисията, изпълнявайки искането на Съвета да предостави базата, въз основа на която да може да бъде взето решение за увеличаване на квотите, стига до извода, че увеличението от 2 %, първоначално предложено като част от реформата от 2003 г., може да бъде приложено считано от квотен период 2008—2009 г. Съответно, по-долу е изложено предложение за това увеличаване.

2007/0281 (CNS)

Предложение за

РЕГЛАМЕНТ НА СЪВЕТА

за изменение на Регламент (EO) № 1234/2007 за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) по отношение на националните квоти за мляко

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 37 от него,

като взе предвид предложението на Комисията[1],

като взе предвид становището на Европейския парламент[2],

като има предвид че:

1. Приложение IX към Регламент (EO) № 1234/2007[3] („Общ регламент за ООП“) определя националните квоти за мляко за седемте дванадесетмесечни периода, които започват на 1 април 2008 г. в рамките на квотната система за млякото за ограничаване на продукцията.

2. Член 66, параграф 3 от Регламент (EO) № 1234/2007 предвижда, че тези квоти се определят без да се засяга евентуално преразглеждане с оглед на общите пазарни условия и особените условия, които съществуват в определени държави-членки.

3. Съветът поиска от Комисията да изготви доклад за пазарните перспективи, когато реформите от 2003 г. на общата организация на пазара на мляко и млечни продукти са изцяло приложени, с оглед оценяване на целесъобразността на отпускането на допълнителни квоти.

4. Вече изготвеният доклад[4] стига до заключението, че настоящата ситуация на общностните и на световните пазари и тяхното предполагаемо развитие в периода до 2014 г., оправдават допълнително увеличение на квотите от 2 %, за да се улесни производството на повече мляко в Общността с цел подпомагане задоволяването на новите пазарни изисквания за мляко и млечни продукти.

5. Следователно е целесъобразно квотите на всички държави-членки, както са посочени в Приложение IX към Регламент (EO) № 1234/2007, да бъдат увеличени с 2 % от 1 април 2008 г.

6. Регламент (ЕО) № 1234/2007 следва да бъде съответно изменен,

ПРИЕ НАСТОЯЩИЯ РЕГЛАМЕНТ:

Член 1

Точка 1 от приложение IX към Регламент (EО) № 1234/2007 се заменя с текста в приложението към настоящия регламент.

Член 2

Настоящият регламент влиза в сила в деня след публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] година.

За Съвета

Председател

ПРИЛОЖЕНИЕ

1. Национални квоти

Държава-членка | Количества (в тонове) |

Белгия | 3 427 288,740 |

България | 998 580,000 |

Чешка Република | 2 792 689,620 |

Дания | 4 612 619,520 |

Германия | 28 847 420,391 |

Естония | 659 295,360 |

Ирландия | 5 503 679,280 |

Гърция | 836 923,260 |

Испания | 6 239 289,000 |

Франция | 25 091 321,700 |

Италия | 10 740 661,200 |

Кипър | 148 104,000 |

Латвия | 743 220,960 |

Литва | 1 738 935,780 |

Люксембург | 278 545,680 |

Унгария | 2 029 861,200 |

Малта | 49 671,960 |

Нидерландия | 11 465 630,280 |

Австрия | 2 847 478,469 |

Полша | 9 567 745,860 |

Португалия | 1 987 521,000 |

Румъния | 3 118 140,000 |

Словения | 588 170,760 |

Словакия | 1 061 603,760 |

Финландия | 2 491 930,710 |

Швеция | 3 419 595,900 |

Обединено кралство | 15 125 168,940 |

ФИНАНСОВА ОБОСНОВКА |

1. | БЮДЖЕТЕН РЕД: 05 02 12 | БЮДЖЕТНИ КРЕДИТИ: 167 000 000 EUR. |

2. | НАИМЕНОВАНИЕ: Предложение за Регламент на Съвета за изменение на Регламент (EO) № 1234/2007 за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) по отношение на националните квоти за мляко |

3. | ПРАВНО ОСНОВАНИЕ: Член 37 от Договора. |

4. | ЦЕЛИ: Увеличаване на квотите за мляко с 2 % на 1 април 2008 г., за да се улесни производството на достатъчно количество мляко в Европейския съюз. |

5. | ФИНАНСОВИ ПОСЛЕДИЦИ | 12-МЕСЕЧЕН ПЕРИОД (млн. EUR) | ТЕКУЩА ФИНАНСОВА ГОДИНА 2008 г. (млн. EUR) | СЛЕДВАЩА ФИНАНСОВА ГОДИНА 2009 г. (млн. EUR) |

5.0 | РАЗХОДИ – ЗА СМЕТКА НА БЮДЖЕТА НА ЕО (ВЪЗСТАНОВЯВАНИЯ/ИНТЕРВЕНЦИИ) | p.m. | p.m. | p.m. |

5.1 | ПРИХОДИ – СОБСТВЕНИ РЕСУРСИ НА ЕО (НАЛОЗИ/МИТА) | – | – | – |

2010 г. | 2011 г. | 2012 г. | 2013 г. |

5.0.1 | ОЧАКВАНИ РАЗХОДИ | p.m. | p.m. | p.m. | p.m. |

5.1.1 | ОЧАКВАНИ ПРИХОДИ | – | – | – | – |

5.2 | МЕТОД НА ИЗЧИСЛЕНИЕ: – |

6.0 | МОЖЕ ЛИ ПРОЕКТЪТ ДА БЪДЕ ФИНАНСИРАН ОТ БЮДЖЕТНИ КРЕДИТИ, ВПИСАНИ В СЪОТВЕТНАТА ГЛАВА НА ТЕКУЩИЯ БЮДЖЕТ? | ДАНЕ |

6.1 | МОЖЕ ЛИ ПРОЕКТЪТ ДА БЪДЕ ФИНАНСИРАН ЧРЕЗ ПРЕХВЪРЛЯНЕ МЕЖДУ ГЛАВИ ОТ ТЕКУЩИЯ БЮДЖЕТ? | ДАНЕ |

6.2 | ЩЕ БЪДЕ ЛИ НЕОБХОДИМ ДОПЪЛНИТЕЛЕН БЮДЖЕТ? | ДАНЕ |

6.3 | ЩЕ БЪДЕ ЛИ НЕОБХОДИМО ВПИСВАНЕ НА БЮДЖЕТНИ КРЕДИТИ В БЪДЕЩИ БЮДЖЕТИ? | ДАНЕ |

БЕЛЕЖКИ: 1) Предложението не се отразява върху административните разходи. 2) Анализът на въздействието от увеличаването на квотите за мляко и млечни продукти с 2 %, използвайки модела AGLINK на ОИСР, показва, че повишеното производство на мляко и млечни продукти до голяма степен ще бъде консумирано на вътрешния пазар и пазарните цени в ЕС ще останат над нивата на интервенционните цени. Следователно няма да има нужда помощите при изкупуване на вътрешния пазар да бъдат отново въведени. По отношение на износа, според модела AGLINK ЕС би могъл да си възвърне някои количества на пазарите за износ в трети страни в следствие на увеличаването на квотите. Не се очаква тези увеличени количества да повлияят на световната пазарна цена по такъв начин, че възстановяванията при износ да трябва да бъдат отново въведени. Освен това се приема, че цялото количество, което съответства на увеличението на квотата, ще бъде произведено. В случай, че това не случи, промяната в количествата за износ ще бъде по-малка от тази, която предвижда моделът, както е посочено в приложение II към доклада за перспективите на пазара на мляко и млечни продукти. |

[1] ОВ C …, …, стр. ….

[2] ОВ C …, …, стр. ….

[3] ОВ L 299, 16.11.2007 г., стр. 1

[4] СOM(2007)…